CELEX: 31992R0476
Language: el
Date: 1992-02-27
Title: Κανονισμός (ΕΟΚ) αριθ. 476/92 της Επιτροπής, της 27ης Φεβρουαρίου 1992 για τον καθορισμό, για την περίοδο από 1ης Μαρτίου έως 30 Ιουνίου 1992, των ποσοτήτων ακατέργαστης ζάχαρης, που παράγονται στα γαλλικά υπερπόντια διαμερίσματα που επωφελούνται της ενισχύσεως στο ραφινάρισμα που αναφέρεται στον κανονισμό (ΕΟΚ) αριθ. 2225/86 του Συμβουλίου και για τροποποίηση του κανονισμού (ΕΟΚ) αριθ. 1806/91

Avis juridique important

|

31992R0476

Κανονισμός (ΕΟΚ) αριθ. 476/92 της Επιτροπής, της 27ης Φεβρουαρίου 1992 για τον καθορισμό, για την περίοδο από 1ης Μαρτίου έως 30 Ιουνίου 1992, των ποσοτήτων ακατέργαστης ζάχαρης, που παράγονται στα γαλλικά υπερπόντια διαμερίσματα που επωφελούνται της ενισχύσεως στο ραφινάρισμα που αναφέρεται στον κανονισμό (ΕΟΚ) αριθ. 2225/86 του Συμβουλίου και για τροποποίηση του κανονισμού (ΕΟΚ) αριθ. 1806/91  

Επίσημη Εφημερίδα αριθ. L 053 της 28/02/1992 σ. 0049 - 0050

ΚΑΝΟΝΙΣΜΟΣ (ΕΟΚ) αριθ. 476/92 ΤΗΣ ΕΠΙΤΡΟΠΗΣ  της 27ης Φεβρουαρίου 1992  για τον καθορισμό, για την περίοδο από 1ης Μαρτίου έως 30 Ιουνίου 1992, των ποσοτήτων ακατέργαστης ζάχαρης που παράγονται στα γαλλικά υπερπόντια διαμερίσματα που επωφελούνται  της ενισχύσεως στο ραφινάρισμα που αναφέρεται στον κανονισμό (ΕΟΚ) αριθ. 2225/86 του Συμβουλίου και για τροποποίηση του κανονισμού (ΕΟΚ) αριθ. 1806/91Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 61/92 (2), και ιδίως το άρθρο 9 παράγραφος 6,  τον κανονισμό (ΕΟΚ) αριθ. 2225/86 του Συμβουλίου της 15ης Ιουλίου 1986 για τη θέσπιση μέτρων διάθεσης ζάχαρης που παράγεται στα υπερπόντια γαλλικά διαμερίσματα και για την εξίσωση των όρων τιμής με την προτιμησιακή ακατέργαστη ζάχαρη (3), και ιδίως το  άρθρο 3 παράγραφος 2 δεύτερο εδάφιο,  Εκτιμώντας:  ότι το άρθρο 3 του κανονισμού (ΕΟΚ) αριθ. 2225/86 προβλέπει τη χορήγηση ενισχύσεως στην ακατέργαστη ζάχαρη που παράγεται στα γαλλικά υπερπόντια διαμερίσματα και ραφινάρεται σε βιομηχανία ραφιναρίσματος που βρίσκεται σε ευρωπαϊκές περιοχές της  Κοινότητας, εντός του ορίου των ποσοτήτων που θα καθορισθούν κατά περιοχές προορισμού και ξεχωριστά, ανάλογα με την προέλευσή της- ότι ο καθορισμός των ποσοτήτων αυτών πρέπει να πραγματοποιηθεί με βάση το κοινοτικό ισοζύγιο εφοδιασμού σε ακατέργαστη  ζάχαρη- ότι, σε πρώτο στάδιο, οι ποσότητες καθορίστηκαν από τον κανονισμό (ΕΟΚ) αριθ. 1806/91 της Επιτροπής (4) με βάση ένα ισοζύγιο προβλέψεων που καλύπτει την περίοδο από 1ης Ιουλίου 1991 έως 29 Φεβρουαρίου 1992-  ότι τώρα είναι γνωστή η οριστική παραγωγή του γαλλικού διαμερίσματος της Reunion, καθώς και οι διαθέσιμες ποσότητες για το ραφινάρισμα- ότι εφεξής πρέπει να καθοριστούν οι τελευταίες ποσότητες που μπορούν να επωφεληθούν από αυτή την ενίσχυση στο  ραφινάρισμα για την εναπομένουσα περίοδο της περιόδου 1991/92- ότι είναι αισθητά μειωμένη η παραγωγή της ακατέργαστης ζάχαρης και οι διαθέσιμες ποσότητες για το ραφινάρισμα- ότι πρέπει να αναθεωρηθούν, προκειμένου να εξισορροπηθεί ο εφοδιασμός των  διαφόρων μονάδων ραφιναρίσματος της Κοινότητας, οι ποσότητες που καθορίστηκαν για την περίοδο από τον Ιούλιο 1991 έως το Φεβρουάριο 1992 με τον κανονισμό (ΕΟΚ) αριθ. 1806/91-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ποσότητες της ζάχαρης που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 2225/86 καθορίζονται, για την περίοδο από 1ης Μαρτίου έως 30 Ιουνίου 1992, σύμφωνα με το παράρτημα Ι του παρόντος κανονισμού.  Άρθρο 2  Το παράρτημα του κανονισμού (ΕΟΚ) αριθ. 1806/91 αντικαθίσταται από το παράρτημα ΙΙ του παρόντος κανονισμού.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαρτίου 1992, με εξαίρεση το άρθρο 2 που εφαρμόζεται από την 1η Ιουλίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Φεβρουαρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 177 της 1. 7. 1981, σ. 4. (2) ΕΕ αριθ. L 6 της 11. 1. 1992, σ. 19. (3) ΕΕ αριθ. L 194 της 17. 7. 1986, σ. 7. (4) ΕΕ αριθ. L 165 της 27. 6. 1991, σ. 12.    ΠΑΡΑΡΤΗΜΑ Ι  Ποσότητες ακατέργαστης ζάχαρης ζαχαροκάλαμου, εκφρασμένες σε 1 000 τόνους αξίας λευκής ζάχαρης:  (Περίοδος από 1ης Μαρτίου έως 30 Ιουνίου 1992)      Προέλευση υπερπόντιων γαλλικών διαμερισμάτων  Για ραφινάρισμα    στη Γαλλία (μητροπολιτική)  στην Πορτογαλία  στο Ηνωμένο Βασίλειο  στις άλλες περιοχές της Κοινότητας        1. Reunion  0  0  0  0  2. Γουαδελούπη και Μαρτινίκα  22  0  0  0          ΠΑΡΑΡΤΗΜΑ ΙΙ  Ποσότητες ακατέργαστης ζάχαρης ζαχαροκάλαμου, εκφρασμένες σε 1 000 τόνους αξίας λευκής ζάχαρης:  (Περίοδος από 1ης Ιουλίου 1991 έως 29 Φεβρουαρίου 1992)      Προέλευση υπερπόντιων γαλλικών διαμερισμάτων  Για ραφινάρισμα    στη Γαλλία (μητροπολιτική)  στην Πορτογαλία  στο Ηνωμένο Βασίλειο  στις άλλες περιοχές της Κοινότητας        1. Reunion  171  13  0  0  2. Γουαδελούπη και Μαρτινίκα  0  0  0  0